

**REPUBLIKA HRVATSKA**

**KARLOVAČKA ŽUPANIJA**

**OPĆINA PLAŠKI**

**OPĆINSKO VIJEĆE**

**KLASA: 024-02/25-02/007**

**URBROJ: 2133-14-01/01-25-2**

**Plaški, 11. rujan 2025.**

Na temelju članka 33. stavak 1., članka 44. stavak 2. i članka 48. stavak 2. Zakona o komunalnom gospodarstvu („Narodne novine“ broj 68/18, 110/18, 32/20, 145/24) i članka 37. Statuta Općine Plaški („Glasnik Karlovačke županije“, broj 41/23), Općinsko vijeće Općine Plaški na svojoj 2. sjednici održanoj 11. rujna 2025. godine donosi slijedeću

**O D L U K U**

**o I. izmjenama i dopunama Odluke**

**o načinu obavljanja komunalnih djelatnosti**

**na području Općine Plaški**

**Članak 1.**

Ovom Odlukom mijenja se i dopunjuje Odluka o načinu obavljanja komunalnih djelatnosti na području Općine Plaški („Glasnik Karlovačke županije“, broj 09/25).

**Članak 2.**

Članak 6. Odluke o načinu obavljanja komunalnih djelatnosti na području Općine Plaški („Glasnik Karlovačke županije“, broj 09/25) mijenja se i glasi:

**I. POVJERAVANJE OBAVLJANJE KOMUNALNE DJELATNOSTI TRGOVAČKOM DRUŠTVU U SU/VLASNIŠTVU**

„ Komunalne djelatnosti koje će na području Općine Plaški obavljati trgovačko društvo u su/vlasništvu Općine Plaški su sljedeće:

* + 1. održavanje nerazvrstanih cesta
    2. održavanje javnih površina na kojima nije dopušten promet motornim vozilima
    3. održavanje javnih zelenih površina
    4. održavanje građevina, uređaja i predmeta javne namjene
    5. održavanje čistoće javnih površina
    6. održavanje groblja
    7. održavanje javne rasvjete
    8. usluga ukopa pokojnika
    9. usluge javnih tržnica na malo
    10. obavljanje dimnjačarskih poslova

Trgovačko društvo u su/vlasništvu Općine Plaški obavlja komunalne djelatnosti iz stavka 1. ovog članka na temelju Odluke o povjeravanju obavljanja komunalnih djelatnosti koju donosi Općinsko vijeće.

Odluka iz stavka 2. ovoga članka sadrži:

* + 1. tvrtku društva kojem se povjerava obavljanje komunalne djelatnosti
    2. komunalne djelatnosti čije se obavljanje povjerava
    3. rok na koji se povjerava obavljanje komunalnih djelatnosti i
    4. obveze društva prema su/osnivaču.

Javne ovlasti iz stavka 2. ovog članka obuhvaćaju rješavanje u pojedinačnim upravnim stvarima o pravima i obvezama fizičkih i pravnih osoba

Protiv upravnih akata društva iz stavka 2. ovog članka može se izjaviti žalba Jedinstvenom upravnom odjelu Općine Plaški.

**Članak 3.**

Članak 7. Odluke o načinu obavljanja komunalnih djelatnosti na području Općine Plaški („Glasnik Karlovačke županije“, broj: 09/25) mijenja se i glasi:

**III. OBAVLJANJE KOMUNALNIH DJELATNOSTI NA TEMELJU GOVORA O KONCESIJI**

„Pravne ili fizičke osobe na temelju ugovora o koncesiji mogu na području Općine Plaški steći pravo obavljanja dimnjačarskih poslova.

Koncesija iz stavka 1. ovog članka daje se na razdoblje od 5 (pet) godina.

Na sve što, u svezi s postupkom, načinom i uvjetima davanja koncesije, nije posebno obuhvaćeno ovom Odlukom, primjenjuju se odredbe Zakona i posebnih propisa koje ureduju pitanje dodjele koncesije.

Koncesija će se provoditi ukoliko trgovačko društvo koje je u su/vlasništvu JLS, odnosno Općine Plaški nije u mogućnosti obavljati dimnjačarske poslove koji su mu povjereni.“

**Članak 4.**

Sve ostale odredbeOdluke o načinu obavljanja komunalnih djelatnosti na području Općine Plaški („Glasnik Karlovačke županije“, broj 09/25) ostaju na snazi i nepromijenjene.

**Članak 5.**

Ova Odluka stupa na snagu osmog dana od dana objave u „Glasniku Karlovačke županije“, a objavit će se i na službenoj web stranici Općine Plaški, [www.plaski.hr](http://www.plaski.hr).

**PREDSJEDNIK**

**Ivica Klečina, dipl. theol.**