

**REPUBLIKA HRVATSKA**

**KARLOVAČKA ŽUPANIJA**

**OPĆINA PLAŠKI**

**OPĆINSKO VIJEĆE**

**KLASA: 024-02/25-02/032**

**URBROJ: 2133-14-01/01-25-1**

**Plaški, 11. rujan 2025.**

Na temelju članka 7. i 10. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19) i članka 37. Statuta Općine Plaški (“Glasnik Karlovačke županije”, broj 41/23), Općinsko vijeće Općine Plaški na svojoj 2. sjednici održanoj dana 11. rujna 2025. godine, donosi

**ODLUKA**

**o raspoređivanju sredstava Proračuna Općine Plaški za financiranje političkih stranaka Općinskog vijeća Općine Plaški za 2025. godinu**

**Članak 1.**

Ovom odlukom raspoređuju se sredstva za financiranje političkih stranaka zastupljenih u Općinskom vijeću Općine Plaški (u daljnjem tekstu: Općinsko vijeće) koja su osigurana u Proračunu Općine Plaški za 2025. godinu.

**Članak 2.**

Za svakog člana/icu Vijeća utvrđuje se jednak godišnji iznos sredstava tako da svakoj političkoj stranci pripadaju sredstva razmjerno broju njenih članova/ica u Vijeću u momentu konstituiranja istog.

Za svakog izabranog člana/icu Vijeća podzastupljenog spola pojedinoj političkoj stranci pripada i pravo na naknadu razmjerno broju izabranih članova/ica Vijeća podzastupljenog spola.

**Članak 3.**

Za svakog člana/icu Vijeća utvrđuje se godišnji iznos sredstava od 70,00 EUR.

Za svakog člana/icu Vijeća podzastupljenog spola utvrđuje se godišnji iznos sredstava od 75,00 EUR.

**Članak 4.**

Političkim strankama zastupljenim u Vijeću raspoređuju se sredstva osigurana u Proračunu Općine Plaški za 2025. godinu na način utvrđen člankom 2. i 3. ove Odluke u godišnjem iznosu kako slijedi:

|  |  |  |  |
| --- | --- | --- | --- |
| **Rb** | **Politička stranka** | **Broj vijećnika/ica** | **Iznos u eurima** |
| 1. | Socijaldemokratska partija Hrvatske, SDP | 6 | 435,00 |
| 2. | Hrvatska demokratska zajednica, HDZ | 2 | 140,00 |
| 3. | Samostalna demokratska srpska stranka, SDSS | 1 | 75,00 |
| **UKUPNO:** | | | **650,00** |

**Članak 5.**

Ukupna sredstva iz članka 4. ove Odluke isplaćuju se u 3 (tri) jednaka dijela/ obroka. Prva 2 (dva) dijela/obroka dospijevaju na isplatu najkasnije do 30. rujna 2025. godine, a 3 (treći) dio/obroka najkasnije do 31. prosinca 2025. godine.

Političke stranke iz članka 4. ove Odluke dužne su u roku od 8 dana od stupanja na snagu ove Odluke dostaviti podatke o žiro računu na koji se isplaćuju sredstva iz članka 4. ove Odluke.

**Članak 6.**

Ova Odluka ima se objaviti u „Glasniku Karlovačke županije“ i stupa na snagu 8 dana od dana objave, a primjenjivat će se za razdoblje 2025. godine. Ista Odluka objavit će se i na službenoj web stranici Općine Plaški, [www.plaski.hr](http://www.plaski.hr).

Stupanjem na snagu ove Odluke prestaje važiti Odluka o raspoređivanju sredstava Proračuna Općine Plaški za financiranje političkih stranaka Općinskog vijeća Općine Plaški za 2025. godinu („Glasnik Karlovačke županije“, broj 61/24).

**PREDSJEDNIK**

**Ivica Klečina, dipl.theol.**